《与柳恽相赠答诗六首 其五》
南北朝·吴均

閒房肃已静，落月有馀辉。寒虫隐壁思，秋蛾绕烛飞。

绝云断更隐，离禽去复归。佳人今何在，迢递江之沂。

一为别鹤弄，千里泪沾衣。

作者简介：吴均（469年—520年） ，字叔庠，南朝梁文学家、史学家，吴兴故鄣（今浙江安吉）人。出身贫寒，性格耿直，好学有俊才。吴均既是历史学家，著《齐春秋》三十卷、注《后汉书》九十卷等；又是著名的文学家，有《吴均集》二十卷，惜皆已亡佚。